
Klasa: 024-01/23-02/10
Ur.br: 2196-8-01/02-23-01
Bogdanovci, 26. siječnja 2022. godine

Na temelju članka 87. i 88. Poslovnika Općinskog vijeća Općine Bogdanovci („Službeni vjesnik“ br. 04/21 i 21/22), predsjednica vijeća Anamarija Savić Bajac predlaže ovaj:

Z A P I S N I K

sa 22. sjednice općinskog vijeća koja je održana 26.01.2023. godine sa početkom u 18,00 sati u zgradi Općine Bogdanovci.

NAZOČNI VIJEĆNICI:
Andrija Krizmanić, Jelena Vinaj, Boris Grbić, Anamarija Savić Bajac, Dalibor Katić, Mirko Hardi, Zvonko Kostelnik, Zvonimir Mudri, Gelo Marijan, Mario Pavlović (prisustvuje na sjednici vijeća tek od točke različito)

ODSUTNI VIJEĆNICI:  -

NAZOČNE SLUŽBENE OSOBE:
Maja Župan, Marko Barun, Andrea Dikonić, Jaroslav Međeši, Marijan Marić, Tanja Grbanović Vidović


GOSTI:  Tomislav Keteleš, Željko Ergović, Olesja Raguž, Martina Eles


Predsjednica općinskog vijeća pozdravila je sve prisutne, te je predložila sljedeći dnevni red:

1. Usvajanje zapisnika s protekle sjednice općinskog vijeća Općine Bogdanovci
2. Prijedlog Odluke o Izmjenama I dopunama Odluke o koeficijentima za obračun place službenika I namještenika u Jedinstvenom upravnom odjelu Općine Bogdanovci
3. Prijedlog Odluke o naknadama vijećnika Općinskog vijeća Općine Bogdanovci
4. Prijedlog Odluke o socijalnoj skrbi
5. Prijedlog Godišnjeg plana razvoja sustava civilne zaštite na području Općine Bogdanovci za 2023. godinu
6. Prijedlog Analize stanja sustava Civilne zaštite na području Općine Bogdanovci za 2022. god
7. Različito 

Gosp. Krizmanić predlaže nadopunu dnevnog reda tako da točka 7. Bude izvješće načelnika po pitanju pripajanja Općine Bogdanovci Gradu Vukovaru, nakon što održane javne tribine u sva tri naselja. 
Gosp. Barun navodi kako je svakako u dogovoru s predsjednicom vijeća planirao izvijestiti nazočne po tom pitanju pod točkom razno.
Također, gđa. Grbanović Vidović navodi kako za ovu točku nemamo nikakve materijale, po kojima bi se točka mogla usvojiti ili ne.
Nakon kratke rasprave, dnevni red s nadopunom gosp. Krizmanića usvoje je sa 5 glasova za, 2 protiv i 2 suzdržana.


Točka 1.
[bookmark: _Hlk126923063]Predsjednica općinskog vijeća dala je zapisnik sa 21. sjednice Općinskog vijeća na raspravu, te je isti bez primjedbi usvojen JEDNOGLASNO.

[bookmark: _Hlk126923450]Točka 2.
Predsjednica konstatira da se prelazi na točku 2. dnevnog reda i to pijedlog Odluke o Izmjenama i dopunama Odluke o koeficijentima za obračun place službenika i namještenika u Jedinstvenom upravnom odjelu Općine Bogdanovci i daje riječ pročelnici koja pojašnjava sljedeće:

Gđa Grbanović konstatira da u odnosu na ovaj prijedlog Odluke nije bilo velikih izmjena. Naime, u Pravilniku u unutarnjem redu JUO Općine Bogdanovci, sukladno važećoj zakonskoj regulativi donesena je i Sistematizacija radnih mjesta u JUO Općine Bogdanovci koja čini sastavni dio Pravilnika I kojom su u Sistematizaciju uvedena i dva radna mjesta za voditelja i asistenta na Projektu Zaželi III. 
S obzirom da su navedena dva mjesta uvedena u našu Sistematizaciju isto je tako u prijedlogu Odluke o Izmjenama i dopunama Odluke o koeficijentima za obračun place službenika i namještenika u Jedinstvenom upravnom odjelu Općine Bogdanovci izmijenjeno samo  članak 2. na način da za ta dva navedena radna mjesta uvedeni nazivi koji su sada usklađeni sa citiranim Pravilnikom, dok se u koeficijente  nije diralo. 

[bookmark: _Hlk126925979]Predsjednica općinskog vijeća dala je točku na glasanje, te je ista usvojena JEDNOGLASNO.
Razno

Točka 3.
Predsjednica konstatira da se prelazi na točku 2. dnevnog reda i to Prijedlog Odluke o naknadama vijećnika Općinskog vijeća Općine Bogdanovci i daje riječ pročelnici koja pojašnjava sljedeće:

Gđa Grbanović ističe da je ovim prijedlogom odluke uređena samo i isključivo naknada za vijećnike Općinskog vijeća Općine Bogdanovci, dok će se naknada za druge osobe koje sudjeluju u drugim radnim tijelima a nisu vijećnici urediti posebnim aktima. Ističe da je Ministarstvu pravosuđa poslan i pisani upit glede naknada za osobe koje nisu u vijeću a sudjeluju u radu ostalih imenovanih radnih tijela. Nadalje, gđa Grbanović posebno ukazuje na odredbu čl. 3.  Prijedloga Odluke kojom je propisano da koliko vijećnik bez opravdanog razloga nije prisustvovao sjednici, naknada iz članka 2. neće se isplatiti, a naknada će se nastaviti isplaćivati tek kada vijećnik bude idući put sudjelovao na sjednici. Također ističe da je st. 2. propisano da bi izostanak bio opravdan vijećnik mora u roku od 5 radnih dana od održavanja sjednice dostaviti službenu dokumentaciju kojom će dokazati opravdanost izostanka te moli vijećnike da i navedeno uzmu u razmatranje. Također ističe da se u iznose naknada nije diralo te su ostali isti kakvi su i do sada bili, samo je sada naknada za sudjelovanje na Odborima odnosno radnim tijelima inkorporirana a sama naknada se isplaćuje mjesečno.

Gospodin Gelo očituje se na odredbu čl. 3. prijedloga Odluke i navodi da smatra, da je to teško provedivo, odnosno na koji način će se dokazivati ta opravdanost, npr. u slučaju glavobolje, ili recimo ukoliko hitno morate s malim djetetom na pedijatriju, kako će se u konačnici i tko odlučivati što je u konkretnoj situaciji opravdano. 

Nadalje Gdin. Gelo ističe da vijećnici koji ne žele raditi, oni bez obzira na ovu odredbu neće dolaziti te smatra da bi ovu odredbu trebali izbaciti jer će biti teško provedivo opravdati izostanak.

Gdin. Krizmanić ističe da vijećnik koji bude sudjelovao na Općinskom vijeću Općine Bogdanovci, treba imati za to adekvatnu naknadu a zaista je teško utvrditi je li neki izostanak opravdan te stoga predlaže da se ova odredba izostavi.

Gđa Grbanović ističe da bi moglo biti teško u praksi utvrđivati opravdanost nekog izostanka te ističe da je moguće staviti u samo u Odluku, a što je praksa nekih Općina, i kojom se to dokumentacijom dokazuje opravdanost izostanka. 

Gdin Gelo smatra da većina kolega sudjeluje i dolazi na sjednice, da izostanaka ponekad bude ali su zasigurno opravdani. Gdin Krizmanić navodi da se zaista može dogoditi da netko dan prije vijeća ima smrtni slučaj, da trebamo biti razumni i prihvatiti to kao opravdani izostanak. 

Gdin Gelo ističe da je možda najbolje ostaviti navedenu odredbu, te ukoliko u praksi bude teško provediva da ju stavimo ponovno na razmatranje. 

Nakon kratke rasprave, predsjednica općinskog vijeća dala je točku na glasanje bez ikakvih izmjena, te je ista usvojena JEDNOGLASNO.

[bookmark: _Hlk126926770]Točka 4.
Predsjednica konstatira da se prelazi na točku 4. dnevnog reda i to Prijedlog Odluke o socijalnoj skrbi
i daje riječ pročelnici koja pojašnjava sljedeće:

Gđa Grbanović konstatira da sada više nemaju svi pravo na trošak stanovanja i ogrjeva već samo oni i koji imaju pravo na zajamčenu minimalnu naknadu te je sukladno navedenom bilo potrebno uskladiti i naše Odluke koje navedeno reguliraju. Posebno ukazuje na odredbu prema kojoj pravo na naknadu za troškove stanovanja priznaje se korisniku zajamčene minimalne naknade (samcu ili kućanstvu) u visini 30% iznosa zajamčene minimalne naknade priznate samcu odnosno kućanstvu.
Nadalje ističe da, obzirom da je Odluka o socijalnoj skrbi datira još iz 2017. godine da je istu bilo potrebno u potpunosti uskladiti sa važećim odredbama Zakona o socijalnoj skrbi te je upravo iz navedenog razloga donesena nova odluka a stare su stavljene van snage. 

[bookmark: _Hlk126927461]Nakon kratke rasprave, predsjednica općinskog vijeća dala je točku na glasanje bez ikakvih izmjena, te je ista usvojena JEDNOGLASNO.

Točka 5.
Predsjednica općinskog vijeća konstatira da se prelazi na točku 5. dnevnog reda i to Prijedlog Godišnjeg plana razvoja sustava civilne zaštite na području Općine Bogdanovci za 2023. godinu i daje riječ zamjeniku načelnika gdinu. Međešiju koji pojašnjava sljedeće:

Gdin. Međeši navodi da je Općinsko vijeće Općinsko vijeće Općine Bogdanovci Godišnji plana razvoja sustava civilne zaštite na području Općine Bogdanovci za 2023. Godinu donijelo na prošlom vijeću, međutim Služba civilne zaštite VSŽ sugerirala je neke izmjene koje su sada uvedene u novi Godišnji plana razvoja sustava civilne zaštite na području Općine Bogdanovci za 2023. Godinu koji se nalazi pred Vama. Promjene su bile kod Planskih dokumenata te kod financiranja sustava civilne zaštite  vezano za pozicije.

Nakon kratke rasprave, predsjednica općinskog vijeća dala je točku na glasanje, te je ista usvojena JEDNOGLASNO.



Točka 6.
Predsjednica općinskog vijeća konstatira da se prelazi na točku 6. dnevnog reda i to Prijedlog Analize stanja sustava Civilne zaštite na području Općine Bogdanovci za 2022. god i daje riječ zamjeniku načelnika gdinu. Međešiju koji pojašnjava sljedeće:

Analiza stanja sustava Civilne zaštite na području Općine Bogdanovci za 2022. God usvojena je kao i Godišnji plan na prethodoj sjednici Općinkog vijeća, međutim Služba civilne zaštite VSŽ i ovdje nam je sugerirala neke izmjene i to u popisu operativnih snaga na način da sad imamo novog člana i to gdina. Zorana Rezu, a što je izmijenjeno ovom novom Analizom.

Predsjednica općinskog vijeća dala je točku na glasanje, te je ista usvojena JEDNOGLASNO.

Točka 7.
[bookmark: _Hlk126934617]Predsjednica općinskog vijeća konstatira da se prelazi na točku 7. dnevnog reda i to Izvješće načelnika na temu pripajanja Općine Bogdanovci Gradu Vukovaru.

Gdin Barun izvještava kako su u sva tri naselja održane javne tribine te je posjećenost bila zadovoljavajuća. Dalje navodi da su tribine bile za mještane pojedinog sela, međutim nenajavljeno se pojavio gdin. Pavliček, kako u Bogdanovcima tako i u Svinjarevcima a u Petrovcima gdin. Sušac.  Bez obzira što su došli nenajvaljeno, dopušteno im je obraćanje i iznošenje stavova vezano za navedeno pripajanje. 
Nadalje, Gdin. Barun ističe da će uputiti Ministrstvu pravosuđa i uprave dopis vezan za pojašnjenje o načinu provđenja ankete glede pripajanja, te kako će se anketa predstaviti građanima, koliko će trajati i sva ostala pitanja vezana za postupak provođenja ankete.
Ističe da će po primitku  odgovora od Ministarstva odmah obavijestiti vijeće te dogovoriti daljnji tijek provedbe postupka pripajanja. 

Gdin. Barun, nadovezujući se na tu temu, ističe da je Gdin. Krizmanić na prošlom vijeću rekao da su vijećnici bili na sastanku u Gradu Vukovaru na ovu temu, te postavlja pitanje vijećnicima koji su na sastanku sudjelovali, što je Grad Vukovar napravio po pitanju postupka pripajanja.

Predsjednica vijeća odgovara da je sastanak bio neformalan, da mu je prisustvovao gdin. Krizmanić te da Grad Vukovar zapravo čeka našu odluku glede pripajanja nakon čega će i oni krenuti u procedure javnih tribina i ostalih postupaka glede pripajanja.

Gdin. Međeši postavlja pitanje koju konkretnu odluku očekuje grad Vukovar da Općina donese.

Gdin. Gelo predlaže da se formira nekakva radna skupina koja bi imala formalne sastanke sa Gradom Vukovarom te na sastancima dogovarati daljnji tijek ove procedure pripajanja.

Gđa Vinaj smatra da se paralelno trebaju odvijati radnje glede pripajanja kako kod nas tako i u Gradu Vukovaru te smatra postupanje samo jedne strane, odnosno strane Općine Bogdanovci ponižavajućim.

Gdin Ergović navodi da je Općina Bogdanovci inicijator pripajanja te smatra da Grad Vukovar nema potrebe išta pokretati dok naši mještani odnosno Općinsko vijeće ne donese mišljenje odnosno odluku o ovom pitanju.

Predsjednica vijeća zaključuje da se treba uputiti dopis Mnistarstvu pravosuđa vezan za daljnji tijek pripajanja te provedbe ankete.

Točka 8.
Različito

Gdin. Barun ističe da smo zaprimili upit mještanina Gdina. Elesa vezan za odjavu odvoza komunalnog otpada budućiu da se u nekretnini više ne boravi, ali istu koristi ponekad za zalijevanje vrta i hranjenje životinja. Nadalje, gdin. Barun citira članak 4. Odluke o načinu pružanja javne usluge prikupljanja mješovitog komunalnog I biorazgradivog komunalnog otpada na području Općine Bogdanovci kojim je regulirano da nekretnina koja se trajno ne koristi ne kretnina koja se u razdoblju od najmanje 12 mjeseci ne koristi za stanovanje ili nije pogodna za stanovanje, boravak ili obavljanje djelatnosti, odnosno nije useljiva. Trajno nekorištenje nekretnine utvrđuje se na temelju očitovanja vlasnika neketnine, a dokazuje se temeljem podataka očitanja mjernih uređaja za potrošnju električne energije ili plina ili pitke vode ili na drugi odgovarajući način uključujući očevid lokacije. 
Nadalje, Gdin. Barun ističe da općinsko vijeće ima mogućnost pojednostavljenja navedenog problema (npr. donošenje potvrde da je osoba otišla u starački dom) jer smo isti problem imali prošle godine u Petrovcima.
Nakon kratke rasprave, predsjednica vijeća konstatira da je zaključeno da se istraži i provjeri zakonska mogućnost za rješavanje ovog problema a sve u vidu pojednostavljenja odjave odvoza komunalnog otpada.

Gdin Barun upoznaje nazočne da je raspisan natječaj za stipendije za redovne studente na području Općine Bogdanovci,  natječaj za financiranje udruga te natječaji za zapošljavanje u sklopu Projekta Zaželi 3.

Gdin. Kostelnik navodi da je Vodovod Grada Vukovara prije nekoliko godina u Petrovcima poskidao brojila s nekretnina koje se ne koriste, te tako i sa Etnografske zbirke (muzej). Budući da je nekretnina u vlasništvu Saveza Rusina, nije problem plaćanja mjesečnih računa za vodu već ponovno priključenje vodomjera za što ovim putem moli pomoć Općine.
Gdin. Barun na to odgovara te moli da mu se dostave svi potrebni podaci kako bi mogao uputiti zamolbu Vodovodu Grada Vukovara za rješavanje navedenog problema.
Gđa Vinaj navodi kako joj je drago da se ovakvi problem rješavaju na sjednicama Općinskog vijeća, a ne na Facebook stranici kako to rade pojedini vijećnici.

Gdin Gelo postavlja upit kako Općina stoji financijski i može li se uključiti javna rasvjeta u cijelosti.
Gdin. Barun odgovara da račun za 12. mjesec iznosi cca 108.000,00 kn, međutim s intervencijama Vlade RH smanjen je na cca 38.000,00 kn. Intervencija Vlade RH traje do 31. ožujka 2023. godine.
Gdin. Gelo  predlaže da se do tog datuma uključi sva rasvjeta, na što Gdin. Barun prihvaća.

Gdin. Keteleš postavlja pitanje vezano za isplatu sredstava nacionalnim manjinama, na što Gdin. Barun pojašanjava da se financijska sredstva nacionalnim manjinama isplaćuju po primitku računa odnosno ponuda za određene aktivnosti. 

Gdin. Grbić postavlja upit hoće li onda zatvoriti račune koje imaju, na što se nakon kratke rasprave dolazi do zaključka da se računi ipak ne zatvaraju zbog mogućnosti primitka uplata s drugih strana.

Gdin. Pavlović postavlja pitanje je li se provjerio način i mogućnost povrata sredstava koja su utrošena na rad Povjerenstva za provedbu natječaja za zakup poljoprivrednog zemljišta u vl. RH na području Općine, a što je već ranije pitao.

Gđa Grbanović ističe da je već išao upit Ministarstvu, a koji se može ponoviti, te da je upitna refundacija tih sredstava. Glede navedenog je već iniciran sastanak sa Ministarstvom poljoprivrede.

Gđa Eles postavlja pozdravlja prisutne te ističe da je vjerojatno svima poznat razlog njezinog dolaska. Navodi da je ona ta koja je na svom facebook profilu objavila status usmjeren Općini Bogdanovci i cjelokupnom državnom sustavu. Prvenstveno je ogorčena na projekt Zaželi, kojeg prati unazad dva mjeseca na teritoriju VUSŽ, posebice oglase za zapošljavanje voditelja I asistenta. Navodi da svaka općina i grad ima drukčije uvjete potrebne za zapošljavanje. Npr. u jednoj općini ne treba radno iskustvo za voditelja, onda u drugoj općini treba dvije godine iskustva a za adminsitrativnog radnika ne treba ni jedna godina radnog iskustva. I navodi da dolazimo potom do Općine Bogdanovci koja u ZAŽELI I i u ZAŽELI 2 traži VŠS, prvi projekt je za voditelja trebalo 3 godine radnog iskustva, za adm.radnika nije trebalo radno iskustvo. U drugom projektu za voditelja i dalje treba 3 godine radnog iskustva, a za administrativnog radnika odjednom 2 godine radnog iskustva, da bi se natječaj za voditelja u sklopu ZAŽELI II ponovio budući je voditeljica otišla na drugo radno mjesto,   zatraženo je samo 6 mj radnog iskustva na poslovima vođenja EU projekata. I dolazimo do Zaželi 3 gdje je samo potrebna srednja stručna sprema s 1 godinom radnog iskustva I za voditelja i adm. radnika. Stoga postavlja pitanje kako isti projekt koji je na razini cijele države različit od općine do općine. Dalje, navodi , kako se prvostupnici javne uprave i sličnih zanimanja, ne mogu  nigdje zaposliti jer svi natječaji pri Zavodu za zapošljavanje, svi traže srednju stručnu spremu. Dalje navodi da prvostupnici nisu prepoznati i ne mogu dobiti posao. 

Gđa Grbanović odgovara da Općina Bogdanovci u nije mijenjala Pravilnike u dijelu koji se odnosi na stručnu spremu u odnosu na one kakvi su bili u Pravilniku iz 2021. godine, a sve u cilju omogućavanja prijave na natječaj širem opsegu ljudi, budući da se prema ovim uvjetima mogu zaposliti i osobe sa SSS kao i osobe sa VŠS i VSS.  

Gdin Barun pozdravlja gošću gđu Eles te ističe da je nedavno bila na razgovoru u uredu načelnika gdje joj je sve već detaljno pojašnjeno. Također navodi da nije rekao da Vijeće donosi Pravilnik o unutarnjem redu JUO Općine Bogdanovci, već da Vijeće donosi samo  odluku o koeficijentima, kao što je bio slučaj na ovom vijeću. Također, vezano za facebook objavu odnosno status gđe Eles, Gdin Barun navodi da ima apsolutno legitiman razlog za podnošenje tužbe za klevetu budući da je spominjala upravo njegovo ime i prezime. Navodi da u potpunosti razumije njezinu situaciju ali to ne opravdava njezine postupke. Dalje ističe da Gđa Eles treba biti upoznata sa svim konkretnim činjenicama prije nego ih iznese.
Gdin. Gelo navodi kako inače ne prati Facebook objave, međutim od strane mještana upućen je u status gđe Eles koji je i sam pročitao a kojim je prozvano i Općinsko vijeće i načelnik, što smatra da nikako nije u redu, iako razumije njezinu ogorčenost. 
Gđa Grbanović ukazuje Gđi Eles da bude oprezna i ima u vidu zakonsku regulativu kod objavljivanja statusa na facebooku kako bi izbjegla potencijalne neugodnosti, na što Gđa Eles isitče da neće više niti ima namjeru išta objavljivati te da je u ovom trenutku obrisala svoj facebook status.
Gđa Grbanović navodi da je u svakom trenutku na raspolaganju i da Gđa Eles može u bilo kojem trenutku doći i dobili savjet i pomoć u Jedinstvenom upravnom odjelu Općine Bogdanovci.

Predsjednica Općinskog vijeća zahvaljuje na pozornosti te zatvara ovu sjednicu Općinskog vijeća Općine Bogdanovci. 

Završeno u 19:46 sati


Zapisničar								Predsjednica općinskog vijeća
Maja Župan	   					          Anamarija Savić Bajac, bacc.admin.publ.
image1.png
S

REPUBLIKA HRVATSKA
VUKOVARSKO-SRIJEMSKA ZUPANIJA

h OPCINA BOGDANOVCI
\#&  OPCINSKO VIJECE




